இப்பொழுது யோசித்துப் பார்க்கிறேன். ஒருவேளை மனுஷ்ய புத்திரனை அந்த விழாவில் சந்திக்காமல் போயிருந்தால் எம்.டெக் டிகிரியை அடமானம் வைத்துவிட்டு சினிமா வாய்ப்புகளுக்காக சீட்டியடித்துக் கொண்டிருக்கக் கூடும் அல்லது அமெரிக்காவில் H1 விசாவோடு செட்டில் ஆகியிருக்கக் கூடும். இந்த இரண்டையும் தவிர வேறு ஒன்றும் சாத்தியமாகியிருக்காது. ஆனால் ஒன்று மட்டும் நிச்சயம்- இன்றைக்கு செய்து கொண்டிருக்கும் எந்தச் செயலையும் செய்திருக்க மாட்டேன்- நிசப்தம் தளத்தில் எழுதுவது உட்பட.